# [Modukset (tapaluokat)](https://peda.net/kemi/kemin-lyseon-lukio/oppiaineet2/saksa/kristiina-niskala/grammatikeoppi32/verbien-tapaluokat/tapaluokat)

Verbeillä on neljä tapaluokkaa.

* [**Indikatiivi**](https://peda.net/id/4b4a0e6) (teen, tein, olen tehnyt, olin tehnyt) on käsitelty aikamuotojen yhteydessä.
* [**Konditionaali (-isi-muoto)**](https://peda.net/id/4b861d9)
* [**Imperatiivi (käskymuoto)**](https://peda.net/id/4b8f704)
* [**Potentiaali**](https://peda.net/id/4b9690c)

# [Konditionaali](https://peda.net/kemi/kemin-lyseon-lukio/oppiaineet2/saksa/kristiina-niskala/grammatikeoppi32/verbien-tapaluokat/kjk/kv)

* Ich **würde** um die Welt **reisen**, wenn ich viel Geld **bekommen würde**. (Matkustaisin maailman ympäri, jos saisin paljon rahaa.)
* Peter **würde** gern mit mir **kommen**. (Peter tulisi mielellään mukaani.)

Konditionaali on suomen kielen **-isi-muoto** (matkustaisin, saisin, tulisi). Se ilmaisee yleensä jotain kuviteltua, joten siihen liittyy usein jos-lause.
**Apuverbinä on würde ja pääverbi on perusmuodossa päälauseen lopussa**. Sivulauseessa würde on viimeisenä ja pääverbi sen edessä.

würde taipuu seuraavasti eri persoonissa:

|  |  |
| --- | --- |
| ich würde | wir würden |
| du würdest | ihr würdet |
| er/sie/es würde | sie würden |
|  | Sie würden |

Konditionaali- ja konjunktiivimuotoja käytetään myös kohteliaissa pyynnöissä:

* Würdest du bitte das Fenster aufmachen? (Avaisitko ikkunan?)
* Könnten Sie bitte mir ein wenig helfen? (Voisitteko auttaa minua hieman?)

# [Imperatiivi eli käskymuoto](https://peda.net/kemi/kemin-lyseon-lukio/oppiaineet2/saksa/kristiina-niskala/grammatikeoppi32/verbien-tapaluokat/imperatiivi/iek)

* Komm mit! (du kommst mit)
* Kommt mit! (ihr kommt mit)
* Kommen Sie mit! (Sie kommen mit)

Yksikön 2. persoonan imperatiivimuoto saadaan suoraan verbin vartalosta. Monikon 2. persoonan muoto ja teitittelymuoto ovat samankaltaisia kuin niiden preesens-muodot.

|  |  |  |
| --- | --- | --- |
| voit käskeä- yhtä (sinä): Schlaf!-useampaa (te): Schlaft!/Schlafen Sie! | voit käskeä useampaa- sinutellen: Schlaft!- teititellen:Schlafen Sie! | voit teititellä- yhtä:Schlafen Sie!- useampaa:Schlafen Sie!verbimuoto on silti sama |

# [Imperatiivin muodostaminen eri verbeillä](https://peda.net/kemi/kemin-lyseon-lukio/oppiaineet2/saksa/kristiina-niskala/grammatikeoppi32/verbien-tapaluokat/imperatiivi/imev)

|  |  |  |  |
| --- | --- | --- | --- |
|  | **yksikön 2.persoona** | **monikon 2.persoona** | **teitittely** |
| verbi ilman vokaalivaihtelua: kommenmachen | Komm!Mach! | Kommt!Macht! | Kommen Sie!Machen Sie! |
| epäsäännölliset verbit, joilla yks. 2. ja 3. persoonassavartalovokaali muuttuu preesensissäe->ie-verbi: lesene-> i: essen | Lies!Iss! | Lest!Esst! | Lesen Sie!Essen Sie! |
| huomaa nehmen-verbi | Nimm! | Nehmt! | Nehmen Sie! |
| huomaa a-/ä-verbi: fahren (du fährst)imperatiivissa ei vokaalinmuutostaverbi, joka päättyy -t, -d, tai konsonanttiyhtymään:wartenöffnen-ieren-loppuiset verbit: studiereneriävät yhdysverbit: ein/kaufen | Fahr!Warte!Öffne!Studiere!Kauf ein! | Fahrt!Wartet!Öffnet!Studiert!Kauft ein! | Fahren Sie!Warten Sie!Öffnen Sie!Studieren Sie!Kaufen Sie ein! |

# [Imperatiivi sein-, haben- ja werden- verbeistä](https://peda.net/kemi/kemin-lyseon-lukio/oppiaineet2/saksa/kristiina-niskala/grammatikeoppi32/verbien-tapaluokat/imperatiivi/ishjwv)

* Sei still! (Ole hiljaa!)
* Seid still! (Olkaa hiljaa!)
* Seien Sie still! (Olkaa hiljaa!)
* Hab keine Angst! (Älä pelkää!)
* Habt keine Angst! (Älkää pelätkö!)
* Haben Sie keine Angst! (Älkää pelätkö!)
* Werde nicht unruhig! (Älä tule levottomaksi!)
* Werdet nicht unruhig! (Älkää tulko levottomiksi!)
* Werden Sie nicht unruhig! (Älkää tulko levottomaksi/levottomiksi!)

# [Huomaa](https://peda.net/kemi/kemin-lyseon-lukio/oppiaineet2/saksa/kristiina-niskala/grammatikeoppi32/verbien-tapaluokat/imperatiivi/muita-tapauksia)

Refleksiiviverbeillä tulee huomioida refleksiivipronomini

* sich setzen = istuutua
* Setz dich! (Istuudu!)
* Setzt euch! (Istuutukaa!)
* Setzen Sie sich bitte! (Istuutukaa!)

Isoja joukkoja käsketään saksassa usein infinitiivillä eli verbin perusmuodolla. Esimerkiksi metrossa voit kuulla seuraavat kehotukset:

* U2 Richtung Ruhleben, einsteigen bitte! (U2 Ruhlebenin suuntaan, nouskaa kyytiin!)
* Zurückbleiben! (Jää odottamaan! Ovet menevät kiinni, joten kyytiin ei saa enää nousta.)

Imperatiivia pidetään saksan kielessä  melko jyrkkänä ja epäkohteliaana muotona.  Kun haluat kehottaa tai pyytää jotakuta tekemään jotain, ovat kohteliaita muotoja mm.
- konditionaali (würde + infinitiivi):

* Würdest du bitte die Tür zumachen!
* Würdet ihr bitte die Tür zumachen!
* Würden Sie bitte die Tür zumachen!

- modaaliapuverbi konjunktiivimuodossa:

* Könntest du bitte die Tür zumachen!
* Könntet ihr bitte die Tür zumachen!
* Könnten Sie bitte die Tür zumachen!

Huomaa bitte-sana: se pitää olla AINA kohteliaassa kehotuksessa tai pyynnössä!
Bitte voi olla lauseen alussa, keskellä tai lopussa:

* Bitte, würden Sie die Tür zumachen! Würden Sie die Tür zumachen, bitte!

# [Potentiaali](https://peda.net/kemi/kemin-lyseon-lukio/oppiaineet2/saksa/kristiina-niskala/grammatikeoppi32/verbien-tapaluokat/potentiaali/potentiaali)

* Mein Bruder **dürfte** bald **kommen.**(Veljeni tullee pian.)

Potentiaali eli mahtotapa on varsin kirjallinen muoto sekä suomessa että saksassa. Se ilmoittaa tekemisen mahdolliseksi.

Se muodostetaan dürfen-verbin konjunktiivimuodosta ja pääverbin perusmuodosta.

* Dein Zug **dürfte** schon**abfahren.**(Junasi lähtenee/pitäisi lähteä jo.)

Tavallisesti potentiaali-muoto korvataan muilla rakenteilla:

* Mein Bruder sollte bald kommen. (Veljeni pitäisi tulla pian.)
* Mein Bruder kommt wohl bald. (Veljeni tulee varmaan pian.)
* Mein Bruder kommt wahrscheinlich bald. (Veljeni tulee todennäköisesti pian.)

# [Dürfen-verbin taivutus konjunktiivissa](https://peda.net/kemi/kemin-lyseon-lukio/oppiaineet2/saksa/kristiina-niskala/grammatikeoppi32/verbien-tapaluokat/potentiaali/dvtk)

|  |  |
| --- | --- |
| ich | dürfte |
| du | dürftest |
| er/sie/es | dürfte |
| wir | dürften |
| ihr | dürftet |
| sie | dürften |
| Sie | dürften |

# [Sollen-verbin taivutus konjunktiivissa](https://peda.net/kemi/kemin-lyseon-lukio/oppiaineet2/saksa/kristiina-niskala/grammatikeoppi32/verbien-tapaluokat/potentiaali/nimet%C3%B6n-774e)

|  |  |
| --- | --- |
| ich | sollte |
| du | solltest |
| er/sie/es | sollte |
| wir | sollten |
| ihr | solltet |
| sie | sollten |
| Sie | sollten |